Diari Oficial de la Generalitat Valenciana


Sumari del DOGV 7921, del 21-11-2016 (2016/9229)

RESOLUCIÓ de 17 de novembre de 2016, del conseller de Transparència, Responsabilitat Social, Participació i Cooperació, per la qual es modifica la Resolució de 26 de juliol de 2016, de la convocatòria realitzada mitjançant l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9229


Data del document
:   17-11-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 17 de novembre de 2016, del conseller de Transparència, Responsabilitat Social, Participació i Cooperació, per la qual es modifica la Resolució de 26 de juliol de 2016, de la convocatòria realitzada mitjançant l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana. [2016/9229]  
  
Antecedents de fet  
1. En data de 28 de juliol de 2016, va ser publicada en el Diari Oficial de la Generalitat Valenciana (DOGV 7839), la Resolució de 26 de juliol de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana.  
2. L'entitat avaluadora dels projectes objecte de les subvencions de la convocatòria ha informat que en el moment del procés de revisió de projectes per part de les entitats sol·licitants, va detectar un error en la puntuació final que afectava tres projectes dels presentats en la convocatòria.  
3. La comissió tècnica es va reunir de nou en data 5 d'octubre de 2016, i va proposar modificar la valoració dels tres projectes la puntuació final dels quals era errònia.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions previstes en l'article 160.4.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
II. En la tramitació d'aquest procediment s'ha tingut present el que estableix la mencionada Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, de convocatòria de subvencions, i en tot allò no regulat en aquesta ordre, s'ha ajustat al que disposen el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenvolupament; la Llei 38/2003, de 17 de novembre, General de Subvencions i el seu reglament de desplegament, i la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que quant a la seua entrada en vigor i al règim transitori per a la seua aplicació cal tindre en compte el que assenyala la seua disposició transitòria huitena.  
III. Així mateix, l'article 19.4 de la Llei 38/2003, de 17 de novembre, General de Subvencions, estableix que tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió.  
En virtut d'això, i de la proposta de la comissió tècnica, que ha adoptat en la seua sessió de 5 d'octubre de 2016, resolc:  
  
Primer  
Concedir la subvenció a l'entitat sol·licitant de l'expedient SOLEPD/2016/0045 arreplegat en l'annex I, per un import de 26.350,00 euros, dins del crèdit disponible que ascendeix a un total de 144.354,64 euros, en l'aplicació pressupostària 88.82.99.73635.5, capítol IV, línia de subvenció S2323000, «Subvencions ONGD accions sensibilització i educació al desenvolupament», prevista en el pressupost de la Generalitat Valenciana per a l'any 2016.  
La nova entitat beneficiària haurà d'aportar el model d'acceptació normalitzat en el termini de 10 dies hàbils comptats des de l'endemà de la publicació d'aquesta resolució de concessió. En el cas que l'entitat haja de reformular el pressupost del projecte en els termes de l'apartat tercer, la concessió queda condicionada a l'acceptació dels termes de la reformulació per part de la Direcció General de Cooperació i Solidaritat.  
  
Sense perjudici del que que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que permeta la seua constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Modificar la puntuació dels expedients SOLEPD/2016/0035, SOLEPD/2016/0043 i SOLEPD/2016/0045, arreplegada en l'annex I de la Resolució de 26 de juliol de 2016, amb la nova puntuació arreplegada en l'annex I de la present resolució.  
  
Tercer  
La Direcció General de Cooperació i Solidaritat haurà de requerir l'entitat beneficiària amb el número d'expedient SOLEPD/2016/0045, perquè reformule el projecte en els termes que establisca el requeriment de l'òrgan gestor. La reformulació s'ha de presentar en el termini d'un mes des de la notificació del requeriment, i la Direcció General de Cooperació i Solidaritat emetrà resolució en què s'aprovarà o denegarà la reformulació presentada en el termini d'un mes des de la seua presentació.  
  
Contra la present resolució, que posa fi a la via administrativa, es podrà interposar, potestativament, recurs de reposició davant d'aquest mateix òrgan, en el termini d'un mes, comptat des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
  
València, 17 de novembre de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.